

VLADA REPUBLIKE HRVATSKE

 Zagreb, 18. ožujka 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva i održivog razvoja |

|  |  |
| --- | --- |
| **Predmet:** | Prijedlog odluke o davanju suglasnosti na Izmjenu Statuta Hrvatske agencije za malo gospodarstvo, inovacije i investicije |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 31. stavka 2. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), a u vezi s člankom 18. točkom 1. Zakona o poticanju razvoja malog gospodarstva (Narodne novine, br. 29/02, 63/07, 53/12, 56/13 i 121/16), Vlada Republike Hrvatske je na sjednici održanoj \_\_\_\_\_\_\_\_\_\_\_ 2021. donijela

**O D L U K U**

**O DAVANJU SUGLASNOSTI NA IZMJENU STATUTA HRVATSKE AGENCIJE ZA MALO GOSPODARSTVO, INOVACIJE I INVESTICIJE**

**I.**

Daje se suglasnost na Izmjenu Statuta Hrvatske agencije za malo gospodarstvo, inovacije i investicije koju je Upravni odbor Hrvatske agencije za malo gospodarstvo, inovacije i investicije donio na sjednici održanoj 18. veljače 2020. godine, a potvrdio na sjednici Upravnog odbora 4. ožujka 2021.

**II.**

Ova Odluka stupa na snagu danom donošenja.

KLASA:

URBROJ:

Zagreb,

PREDSJEDNIK

**mr. sc. Andrej Plenković**

**OBRAZLOŽENJE**

S obzirom na to kako su temelji unutarnjeg ustrojstva te organizacijske jedinice Agencije uređeni Statutom, ovom Izmjenom statuta mijenja se članak 9. na način da se ustrojavaju nove organizacijske jedinice, a sve u cilju ostvarenja pretpostavki za uspješnu provedbu i bržu apsorpciju sredstava iz aktualnih programa OPKK, a osobito novog Višegodišnjeg financijskog okvira i Nacionalnog plana oporavka i otpornosti.

Prema važećem Statutu Agencija ima 4 sektora, 14 službi, 23 odjela i 2 ureda, prema prijedlogu Izmjene Statuta broj sektora se povećava sa dosadašnjih 4 na 5 sektora, broj službi se povećava sa dosadašnjih 14 na 17 službi, broj odjela se povećava sa dosadašnjih 23 na 39 odjela, broj ureda se smanjuje sa dosadašnjih 2 na 1 ured.

Ukida se Ured Uprave, a ustrojava se Služba za poslove Uprave s 4 odjela, od kojih je jedan već postojeći (Odjel za opće poslove), a novi su Odjel za ljudske potencijale, Odjel za odnose s javnošću i protokol, Odjel za javnu nabavu.

Postojeća 2 sektora: Sektor za bespovratne potpore – Poduzetništvo i Sektor za bespovratne potpore – Istraživanje, razvoj i inovacije (IRI), preoblikuju se u 3 sektora: Sektor za praćenje i provedbe projekata – Poduzetništvo, Sektor za praćenje provedbe projekata - Istraživanje, razvoj i inovacije (IRI) i Sektor za vrednovanje i ugovaranje projekata.

U sastavu novoosnovanog Sektora za praćenje i provedbu projekata – Poduzetništvo ustrojava se nova Služba za praćenje provedbe projekata – II sa 4 odjela od kojih su 2 postojeća.

U sastavu novoosnovanog Sektora za praćenje i provedbu projekata - Istraživanje, razvoj i inovacije (IRI) ustrojava se 1 novi Odjel u koji bi se preraspodjeli zaposlenici iz dosadašnja 2 Odjela za provedbu.

U sastavu novoosnovanog Sektora za vrednovanje i ugovaranje projekata, pored postojećih 4 Odjela, ustrojavaju se 4 nova Odjela.

Ustrojava se Služba za kontrolu kvalitete i strateško upravljanje koja se sastoji od 1 postojećeg i 2 nova odjela. Novi odjeli su Odjel za unapređenje kvalitete sustava, Odjel za analizu i izvještavanje.

U sastavu Službe za pravne poslove ustrojava se Odjela za naplatu.

U sastavu Sektora za financijske instrumente ustrojavaju se 4 nova Odjela. Odjel za ruralni razvoj, Odjel za portfeljna jamstva, Odjel za namjensku kontrolu zajmova i Odjel za namjensku kontrolu jamstava.

U sastavu Sektora za podršku i razvoj poduzetništva, koordinaciju i međunarodnu suradnju ustrojava se Služba za koordinaciju u kojoj bi bili zaposleni djelatnici koji bi radili u ispostavama Agencije po županijama (EU projekt BOND).

Broj zaposlenika na dan 22. veljače 2021. je 300, čime su u bitnome iscrpljene sve formalne mogućnosti postojeće sistematizacije radnih mjesta.

Člankom 18. točkom 1. Zakona o poticanju razvoja malog gospodarstva (Narodne novine br. 29/02, 63/07, 53/12, 56/13, 121/16) propisano je kako Statut donosi Upravni odbor Hrvatske agencije za malo gospodarstvo, inovacije i investicije uz suglasnost Vlade Republike Hrvatske.

Slijedom navedenog, predlaže se donošenje Odluke o davanju suglasnosti na Izmjenu Statuta Hrvatske agencije za malo gospodarstvo, inovacije i investicije.